Na cartołina postałe iłustrada o senplegamente cartołina postałe ła susiste inte un cartonsin lejero de forma retangołare pronto par vegner scrivesto e spedio mediante servìsio postałe, sensa gaver bezogno de vegner inbustà. La prima proposta de cartołina postałe ła ze sta anunsada inte ła confarensa postałe de Karlsruhe, inte el 1865, dal consejero de łe poste prusian Heinrich von Stephan, idea cascada finmente da suito parché masa costoza. La prima cartołina postałe del mondo ła ze sta ła , emetesta da łe poste de l'Inpero Austro-Ungàrego inte el 1º de otobre del 1869, inventada da Emanuel Herman, profesore d'economia, co l'intension de sostituir, par ła curta corispondensa, łe pì costoze e tradisionałi létare. Inte el 25 de setenbre del 1869 el zera sta publegà el decreto de emision de łe cartołine postałi, col cuało se fisava ła data de emision inte el primo otobre de l'isteso ano. Le cartołine postałi de l'època łe zera dei intieri postałi, o sia dei cartonsini pre-afrancai; solché dopo de łe zera vegneste fora łe version coi spasi par poner-sù el francoboło.